stanford-oval/wikipedia huggingface dataset:
הקונגרס הערבי-פלסטיני
הערות שוליים

↑  המזרח התיכון בימינו, האוניברסיטה הפתוחה, ספר 6: "הפלסטינים – עם בפזורתו" (כתב: מצטפא כבהא), עמ' 18.
↑  המזרח התיכון בימינו, האוניברסיטה הפתוחה, ספר 6: "הפלסטינים – עם בפזורתו" (כתב: מצטפא כבהא), עמ' 17: "הקונגרס הערבי הפלסטיני הכללי".
1 2 3  פורת, עמ' 232–233.
1 2 3 4  פורת, עמ' 64–68.
↑  פורת, עמ' 239–240, הערה 7.
↑  פורת, עמ' 71, הערה 13.
↑  פורת, עמ' 71.
↑  פורת, עמ' 83.
↑  שמעוני, עמ' 272, 276.
↑  חגי ארליך, המזרח התיכון בין מלחמות העולם, האוניברסיטה הפתוחה, ספר ג, עמ' 470.
↑  פורת, עמ' 88, הערה 23.
1 2  חגי ארליך, המזרח התיכון בין מלחמות העולם, האוניברסיטה הפתוחה, ספר ב, יחידה 4, עמ' 339.
1 2  פורת, עמ' 88.
↑  פורת, עמ' 223.
1 2 3 4 5 6  פורת, עמ' 89.
1 2 3 4 5 6 7  פורת, עמ' 90.
↑  בני מוריס, קורבנות, עמ' 101.
↑  פורת, עמ' 36.
↑  חגי ארליך, המזרח התיכון בין מלחמות העולם, האוניברסיטה הפתוחה, ספר ב, יחידה 4, עמ' 340.
↑  פורת, עמ' 107.
1 2  פורת, עמ' 112–114.
↑  אלי שאלתיאל, פנחס רוטנברג, כרך א, עמ' 99–100.
↑  פורת, עמ' 117.
↑  פורת, עמ' 119.
↑  פורת, עמ' 120.
↑  פורת, עמ' 174.
1 2  פורת, עמ' 91.
↑  מבית לאומי למדינה בדרך: היישוב היהודי בארץ-ישראל בין מלחמות העולם, עמ' 122
↑  פורת, עמ' 121.
↑  יהושע פורת, ממהומות למרידה: התנועה הלאומית הערבית הפלסטינית 1929–1939, פרק רביעי: בעיית הקרקע; התגובה הפוליטית הערבית, עמ' 118.
↑  שמעוני, עמ' 282
1 2 3 4  פורת, עמ' 205–206.
↑  אליקים רובינשטיין, השאלון משנת 1928 בשאלה הערבית, בתוך פרקי מחקר לתולדות הציונות מוגשים לישראל גולדשטייו בהגיעו לגבורות, המכון ליהדות זמננו האוניברסיטה העברית הספרייה הציונית, ירושלים תשל"ו
↑  פורת, עמ' 99.
משתתפי הקונגרס השלישי בחיפה, 14 בדצמבר 1920. בשורה הראשונה, רביעי משמאל: מוסא כאזם אל-חוסייני. בשורה האחורית, שלישי מימין: אמין אל-חוסייני. בכרזות שעל הקיר כתוב: "פלסטין היא ארץ עריסתו של אדוננו הנוצרי", "שימרו על מסגד אל־אקצא", "פלסטין ערבית".
משתתפי הקונגרס הרביעי בירושלים, 1921. בשורה הראשונה על כיסאות, שמיני מימין: מוסא כאזם אל-חוסייני.
משתתפי הקונגרס החמישי בשכם, 1922
משתתפי הקונגרס השישי ביפו, 1923. שמיני משמאל בשורה השנייה: מוסא כאזם אל-חוסייני.
WingNut Films

|  נתונים כלליים |
| --- | --- |
 סוג:  אולפני קולנוע
 מייסדים:  פיטר ג'קסון פראן וולש
 תקופת הפעילות:  1986–הווה (כ־39 שנים)
 מיקום המטה:  ולינגטון 
 משרד ראשי:  ולינגטון, ניו זילנד
 ענפי תעשייה:  יצירת קולנוע 
 מוצרים עיקריים:  סרטי קולנוע
 מנכ"ל:  פיטר ג'קסון
 
WingNut Films הם אולפני אולפני הפקות סרטי קולנוע מניו זילנד, מיסודם של הבמאי פיטר ג'קסון ורעייתו, המפיקה פראן וולש. אף שמשרדי החברה נמצאים בוולינגטון, ניו זילנד לחברה גם אולפנים במתחם אולפני פיינווד באנגליה.
האולפנים נטלו חלק בכל הפקות הקולנוע של פיטר ג'קסון מאז 1987 והפכה למסחרית ב-17 במרץ 2003. הייתה מעורבת בהפקת טרילוגיית סרטי שר הטבעות (בשנים 2001–2003) וטרילוגיית סרטי ההוביט (בשנים 2012–2014) שזיכו אותה ב-11 פרסי האקדמיה האמריקאית לקולנוע, לרבות הסרט והבמאי הטובים ביותר.
החברה שיתפה פעולה עם אולפני ניו ליין סינמה בהפקת סרטי שר הטבעות וההוביט.
חברת הבת Park Road Post

חברת Park Road Post היא חברת בת הממוקמת בפרבר מירמר בוולינגטון, ניו זילנד המהווה חברת הפקות סרטים שהוקמה בשנת 2005 כחברת אפקטים ויזואליים. החברה עבדה על הפקת הסאונד לטרילוגיית סרטי שר הטבעות וההוביט ועבור מחוז 9 ואף זכתה בפרסי אוסקר על הסרט קינג קונג
בשנת 2013 החברה נאלצה לסגור את מעבדת עיבוד הסרטים שלה.
פילמוגרפיה

| שם הסרט | שנה | שיתוף פעולה | הערות |
| --- | --- | --- | --- |
| באטלטראק | 1982 | סרט עצמאי |  |
| טעם רע | 1987 | סרט עצמאי |  |
| פגוש את הפיבלס | 1989 | סרט עצמאי |  |
| מוות קליני | 1992 | סרט עצמאי |  |
| יצורים שמימיים | 1994 | סרטי מירמקס |  |
| עיר הרשע | 1996 | סרטי יוניברסל |  |
| שר הטבעות: אחוות הטבעת | 2001 | האחים וורנר, ניו ליין סינמה |  |
| שר הטבעות: שני הצריחים | 2002 | האחים וורנר, ניו ליין סינמה |  |
| שר הטבעות: שיבת המלך | 2003 | האחים וורנר, ניו ליין סינמה |  |
| קינג קונג | 2005 | סרטי יוניברסל |  |
| מבט מגן עדן | 2009 | סרטי פרמאונט |  |
| מחוז 9 | 2009 | סרטי טריסטאר |  |
| מערבית לממפיס | 2012 | סרטי סוני | סרט תעודה |
| הרפתקאות טינטין: תעלומת החד-קרן | 2011 | סרטי פרמאונט, סרטי קולומביה | סרט אנימציה ממוחשבת |
| ההוביט: מסע בלתי צפוי | 2012 | האחים וורנר, ניו ליין סינמה |  |
| ההוביט: מפלתו של סמאוג | 2013 | האחים וורנר, ניו ליין סינמה |  |
| ההוביט: קרב חמשת הצבאות | 2014 | האחים וורנר, ניו ליין סינמה |  |
| הרפתקאות טינטין: אסירי השמש | בהפקה | סרטי קולומביה |  |
הערות שוליים

↑  WingNut Films Productions Ltd.
↑  78th  Annual Academy Awards listing for Best Sound Mixing for King Kong
↑  Peter Briggs interview – TVNZ's "Good Morning"
↑  "Rise of digital forces film lab's closure". 3 News NZ. 26 במרץ 2013. {{cite news}}:  (עזרה)(הקישור אינו פעיל)
| --- | --- |
בקרת זהויות :  NLI: 987007330284305171  LCCN: nr2002037524  VIAF: 156406670   WorldCat (עם VIAF): 156406670
תצורת מואנקופי

| --- | --- |
שכבות הסלע של תצורת מואנקופי בפארק הלאומי ציון ביוטה
שכבות הסלע של תצורת מואנקופי בפארק הלאומי ציון ביוטה
 תכונות
 סוג:  תצורה
 גיל:  טריאס תחתון – טריאס תיכון  245–240 מיליון שנה לפני זמננו PreЄ Є O S D C P T J K Pg N     
 ליתולוגיה:  אבן בוץ, אבן טין, אבן חול, פצלים, אבן גיר וגבס
 קרויה על שם:  נחל האכזב מואנקופי באריזונה
 השם נקבע על ידי:  לסטר פרנק וורד ב-1901
 מיקום
 אזור:  רמת קולורדו
 מדינה:  ארצות הברית
 תת-יחידות:  פרט עלי באבא, פרט אבן חול הולברוק, פרט הוסקיניני, פרט מוקווי, פרט פריוט, פרט קונגלומרט רוק קניון, פרט אבן גיר סינבד, פרט סיומאפ, פרט, שנאבקאיב, פרט טנדרפוט, פרט טימפוויפ, פרט טורי, פרט וירג'ין ופרט וופטקי
 יחידת סלע מתחת:  אבן גיר קאיבאב
 יחידת סלע מעל:  תצורת צ'ינלה
 עובי:  משתנה באזורים שונים, עד 600 מטרים במחוז וושינגטון ביוטה
תצורת מוֹאֶנְקוֹפִּי (באנגלית: Moenkopi Formation) היא תצורה גאולוגית של סלעי משקע בגוון אדמדם מהטריאס התחתון עד ככל הנראה חלק מהטריאס התיכון (לפני 240–245 מיליון שנים), שהורבדה בים רדוד. התצורה נחשפת בשש ממדינות ארצות הברית: בנבדה, בצפון אריזונה, בדרום מזרח קליפורניה, במערב קולורדו, בניו מקסיקו ובמזרח יוטה, כחלק מהאזורים הפיזיוגרפיים של רמת קולורדו ופרובינציית אגן ורכס בארצות הברית. יחידת סלע זו מוגדרת באריזונה כחבורה.
סביבת היווצרות

סביבת ההיווצרות של תצורת מואנקופי הייתה אזור נרחב מאוד של אגן השקעה, המשתרע מצפון לדרום מוויומינג, מונטנה ואיידהו דרך קולורדו ויוטה לנבדה, אריזונה וניו מקסיקו. הייתה זו רמה בעל שיפוע כלפי צפון מערב. אורכה 650 קילומטרים ורוחבה בין 160 ל-500 קילומטרים. ים פנימי חדר לתוכה ובשיאו הוא השתרע מקולומביה הבריטית ועד דרום יוטה. האגן היה חסום ממזרח על ידי רמת אנקומפהגרה (Uncompahgre Plateau) והתרוממות דפייאנס (Defiance Uplift) בדרום על ידי שולי מגיון (Mogollon Rim) באריזונה ובמערב על ידי מחסום טקטוני במערב נבדה. לתוך האגן זרמו נחלים שהשקיעו משקעים סיליקלסטיים (המכילים סיליקה, ואינם מכילים קרבונטים).
קיימת אי התאמה בין התצורה לבין השכבות שמעליה ומתחתיה מהפלאוזואיקון. בצפון מזרח אריזונה היא שוכבת על תצורת אבן חול קוקונינו, בגרנד קניון על תצורת אבן גיר קאיבאב ובפארק הלאומי קניונלנדס על תצורת קטלר. התצורה מסתיימת באי התאמה כתוצאה מסחיפה מתחת לפרט קונגלומרט שינארמפ מתצורת צ'ינלה. עובייה של התצורה משתנה בצורה ניכרת. במזרח היא דקה יחסית (כ-100 מטרים), אבל היא הולכת ומתרחבת כלפי מערב ובקצה המערבי והצפון מערבי שלה היא מגיעה ל-700 מטרים. גם הפאצייס של התצורה משתנה במקביל לשינוי בעובי. במזרח ההשקעה של הסלעים בוצעה בסביבה פלוביאלית (כלומר בנהרות), במרכז בסביבת של גאות ושפל ובחלקה המערבי ההשקעה בוצעה כולה בסביבה ימית. הוכחה לכך היא הימצאות מאובנים של סילוניות, ובאזור זה היא מתמזגת עם חבורת תאינס (Thaynes Group).
מקומות שבהם נחשפת תצורת מואנקופי

תצורת מאונקופי נחשפת במקומות הבאים:
אגן בלק מסה (Black Mesa Basin)
פרובינציית האגן הגדול (Great Basin province)
אגן הנהר גרין (Green River Basin)
אגן לאס וגאס-רטון (Las Vegas-Raton Basin)
אגן אורוגרנדה (Orogrande Basin)
אגן פאלו דורו (Palo Duro Basin)
אגן פרדוקס (Paradox Basin)
אגן פיאנטס (Piceance Basin)
פרובינציית רמת סלעי המשקע (Plateau sedimentary province)
אגן סן חואן (San Juan Basin)
אגן יואינטה (Uintah Basin)
תצורת מואנקופי נחשפת בפארקים הבאים (רשימה חלקית):
הפארק הלאומי גרנד קניון
הפארק הלאומי ציון
הפארק הלאומי קפיטול ריף
הפארק הלאומי קניונלנדס
עמק המונומנטים פארק שבטי של אומת נאוואחו
המונומנט הלאומי דינוזאור
אזור הנופש הלאומי קניון גלן
המונומנט הלאומי קניון וולנט (Walnut Canyon National Monument)
המונומנט הלאומי וופטקי (Wupatki National Monument)
מאובנים

בתצורת מואנקופי נתגלו מאובנים של פאונה מגוונת של חסרי חוליות ובעלי חוליות, בייחוד בפרט וופטקי ובפרט הולברוק בצפון אריזונה.
חסרי החוליות הנפוצים כוללים: אמוניטים, ברכיופודים, חלזונות, שיני ים ("חפרנים" Scaphopoda), צדפונאים, קווצי עור, סטרומטוליטים, ירוקיות. כמו כן נתגלו שרידים של צמחים.
בעלי חוליות בסיסיים כוללים דגי ריאות, דמויי כריש, Hybodontidae וסילקנתים של מים מתוקים. דו-חיים פרימיטיביים מהסדרה טמנוספונדילים הם מרכיב נפוץ בפאונה והם כוללים את הסוגים: Eocyclotosaurus‏, Quasicyclotosaurus‏, Vigilius ו-Cosgriffius. גם סוג הרינכוזאורוס (קבוצה של זוחלים השייכים לדיאפסידה) Ammorhynchus נתגלה בתצורה, אבל הוא נדיר. Anisodontosaurus הוא זוחל מסתורי המוכר רק מכמה לסתות בעלות שיניים. האריזונזאורוס ידוע אך ורק משלד אחד שלם יחסית וכמות משמעותית של חלקים נפרדים. עקבות וכמה חלקי גוף מאובנים הם מה שנשאר מקבוצת הדיצינודונטים השייכת לתראפסידה. עקבות של סוג הזוחלים Cheirotherium ו-Rhynchosauroides נפוצים בפרט וופטקי.
בנוסף נתגלו בתצורת מואנקופי עקבות של מאובנים אחרים. סימנים אחרים שהשאירו טופרים של זוחלים על משטחים בוציים, וקופרוליטים (צואה מאובנת).
הערות שוליים

↑  הגאולוגים מקבצים את שכבות הסלעים ליחידות ליתוסטרטיגרפיות (יחידות סלע) הקרויות פרטים (באנגלית members) המוכלות בתוך תצורות (formations) המקובצות לחבורות (groups).
1 2  Geologic Unit: Moenkopi
↑  Grand Canyon Place Names!!
↑  Robeck, Raymond C., Temple Mountain member, a new member of the Moenkopi formation in the San Rafael Swell, Utah
↑  כל פסקה זו היא סיכום המידע ב-GEOLEX database: Geologic Unit: Moenkopi
1 2  Lucas, S.G., Goodspeed, T.H. und Estep, J.W. (2007). Ammonoid biostratigraphy of the Lower Triassic Sinbad Formation, east-central Utah. New Mexico Museum of Natural History and Science Bulletin 40
↑  Stratigraphic Relations of Hoskinnini Member (Triassic?) of Moenkopi Formation on Colorado Plateau
↑  Hoskinnini Mesa (north of Bullfrog Marina)
↑  Stratigraphic and depositional analysis of the Moenkopi Formation, southeastern Utah
↑  GEOLEX database: Geologic Unit: Black Dragon
↑  Black Dragon Canyon
↑  GEOLEX database: Geologic Unit: Sinbad
↑  Sinbad Country
↑  Triassic Tracks in the Moenkopi Formation
↑  Triassic Pre-Dinosaurian Communities, National Park’s Land, Utah: The Oldest Megatracksite in North America
↑  Middle Moody Canyon
↑  GEOLEX database Geologic Unit: Sewemup
↑  Sewemup
↑  GEOLEX database Geologic Unit: Pariott
↑  GEOLEX database Geologic Unit: Wupatki
↑  U.S. Geological Survey professional paper, Issues 690-695, pages 24-25
↑  GEOLEX database Geologic Unit: Holbrook
↑  GEOLEX database Geologic Unit: Timpoweap
↑  The Geology of Kane County, Utah: Geology, Mineral Resources, Geologic Hazards, page 34
↑  GEOLEX database: Geologic Unit: Virgin
↑  The Western Edge of the Colorado Plateau
↑  The Geology Of Quail Creek State Park
↑  Spencer g. Lucas, Karl Krainer and Andrew r. C. Milner, The Type Section And Age Of The Timpoweap Member And Stratigraphic Nomenclature Of The Triassic Moenkopi Group In Southwestern Utah
נחל מואנקופי, מחוז קוקונינו, אריזונה, 2006
העתקים בתצורת מואנקופי, קניון מואב ביוטה
הסטרטיגרפיה של רמת קולורדו מדרום מזרח יוטה מהפרם ועד היורה חושפת את מרבית תצורות הסלע הידועות משמורות הטבע דוגמת הפארק הלאומי קפיטול ריף והפארק הלאומי קניונלנדס. מלמעלה למטה: הכיפות השחמחמות המעוגלות של אבן חול נאוואחו, השכבה האדומה של תצורת קיינטה (Kayenta Formation), אבן חול וינגייט (Wingate Sandstone) האדומה יוצרת הצוקים, תצורת צ'ינלה הסגולה יוצרת המדרון, תצורת מואנקופי השכבתית שגונה אדום בהיר, ותצורת קטלר (Cutler Formation), אבן חול לבנה שכבתית. הצילום בוצע באזור הנופש הלאומי קניון גלן שביוטה
עמק המונומנטים. כל הגבעות בנויות מלמעלה למטה: קונגלומרט שינארמפ, תצורת מואנקופי, תצורת אבן חול דה שאי, תצורת אורגן רוק
תצורת מואנקופי מתחת לתצורת צ'ינלה, הפארק הלאומי קפיטול ריף
גלונים בתצורת מואנקופי, הפארק הלאומי קפיטול ריף
גבעה בעמק המונומנטים. מלמעלה למטה: קונגלומרט שינארמפ, תצורת מואנקופי, תצורת אבן חול דה שאי, תצורת אורגן רוק
החלק התחתון פצלים מתצורת מואנקופי, החלק העליון, תצורת צ'ינלה. הפארק הלאומי קניונלנדס
Eocyclotosaurus
אריזונזאורוס.
טרשניתיים

| טרשניתיים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: Rubiales
משפחה:: טרשניתיים
סוג:: טרשנית
שם מדעי
 Theligonaceae ‏דומורטייה, 1829

טַּרְשָׁנִיתִיִּים (שם מדעי: Theligonaceae) הם משפחה בוטנית הקרובה מאוד למשפחת הפואתיים. במשפחת הטרשניתיים סוג אחד – הטרשנית (שם מדעי: Theligonum) – הכולל שלושה מינים.
במערכת הצמחים הפילוגנטית APG II משפחת הטרשניתיים אינה מוגדרת, והסוג טרשנית שבה מוכל במשפחת הפואתיים.
מאפיינים

צמחים עשבוניים בשרניים משהו בעלי עלים נגדיים ולוואים. הצמחים חד ביתיים ומואבקים על ידי הרוח. התפרחות נמצאות בחיקי בעלים והפרחים חד מיניים. הפרחים הזכריים יושבים על המפרקים העליונים של הצמח והנקביים על התחתונים. הפרי אינו בשרני, בעל זרע יחיד. הזרעים דמויי פרסת-סוס.
תפוצת המשפחה בחצי הכדור הצפוני, באזורים הממוזגים והסוב-טרופיים. בישראל נפוץ מין אחד, טרשנית שרועה.
זכויות להט"ב בפוארטו ריקו

| --- | --- |

פוארטו ריקו
 מעמד בחוק:  חוקי מאז 2003
 טרנסג'נדריות:  ישנה הכרה בשינוי מגדר מאז 2018, ניתוח להתאמה מגדרית לא נדרש
 שירות צבאי:  לסביות, הומואים, טרנסג'נדרים וביסקסואלים מוצהרים רשאים לשרת, ארצות הברית אחראית להגנה
 הגנה מפני אפליה:  הגנה מפני אפליה על רקע נטייה מינית או זהות מגדרית בתעסוקה ופשעי שנאה
 זכויות משפחה
 הכרה בזוגיות חד־מינית:  ישנה הכרה מוגבלת בשותפות מקומית מאז 2013, נישואים חד-מיניים מאז 2015
 אימוץ:  ישנה הכרה באימוץ משותף על ידי זוגות חד מיניים מאז 2015
 
 הצבעה על הצהרת האו"ם:  בעד
זכויותיהם של לסביות, הומואים, טרנסג'נדרים וביסקסואלים (להט"ב) במדינת החסות של ארצות הברית בפוארטו ריקו מוגדרות בין המתקדמות ביותר בעולם. לפוארטו ריקו ישנה השפעה רבה על מעמד חקיקת זכויות הלהט"ב בשטחה מהשפעתה של ארצות הברית. נישואים חד מיניים הפכו לחוקיים בשטחה לאחר פסיקת בית המשפט העליון של ארצות הברית בשנת 2015 שקבע כי האיסור על נישואים חד-מיניים ברמה הפדרלית במדינה איננו חוקתי ובכך, קבע כי לזוגות חד-מיניים ישנה זכות חוקתית להינשא תחת התיקון ה-14 לחוקת ארצות הברית בעוד מושל פוארטו ריקו (אנ') אלחנדרו גרסיה פאדייה (אנ') חתם על צו ביצוע המחייב סוכנויות ממשלתיות באי לציית לפסיקה תוך 15 ימים.
פוארטו ריקו מכוסה גם על ידי החוק הפדרלי של ארצות הברית, חוק מתיו שפרד וג'יימס בירד ג'וניור למניעת פשעי שנאה (אנ') שכולל נטייה מינית וזהות מגדרית כעילות מוגנות מפני פשעי שנאה מאז 2009 ומוגנת על ידי צבא ארצות הברית מאז חתימת חוזה פריז (1898) שמאפשר ללסביות, הומוסקסואלים, טרנסג'נדרים וביסקסואלים מוצהרים לשרת בגלוי בכוחותיו. טרנסג'נדרים בפוארטו ריקו החלו להיות רשאים לשנות את מגדרם החוקי בתעודות לידה מאז 2018.
מעמד בחוק

בשנת 2002 קבע בית המשפט העליון בפוארטו ריקו כי האיסור ברחבי האי על פעילות הומוסקסואלית בהסכמה הוא חוקתי. עם זאת, שנה לאחר מכן פסק בית המשפט העליון של ארצות הברית על האיסור כבלתי חוקתי בכל החוקים המדינתיים והטריטוריאליים של ארצות הברית מעבר לים המענישים פעילות הומוסקסואלית בהסכמה בפסד הדין לורנס נגד טקסס כמו גם ברמה הפדרלית בשטחי ארצות הברית. פוארטו ריקו שינתה את חוק העונשין שלה ב-2004 בעקבות פסיקת בית המשפט וביטלה את האיסור על פעילות הומוסקסואלית בין מבוגרים בהסכמה מתוכן חוק איסור "מעשי הסדום" שלה.
הכרה במערכות יחסים חד-מיניות

ב-19 במרץ 1999 חתם מושל פוארטו ריקו פדרו רוסלו (אנ') על החוק H.B. 1013, שהגדיר נישואים כאיחוד הטרוסקסואלי בלבד באומרו "חוזה אזרחי לפיו גבר ואישה מסכימים הדדית להפוך לבעל ואישה". בשנת 2008, היה ניסיון לא מוצלח באספה המחוקקת (אנ') להגיש משאל עם לשינוי חוקת פוארטו ריקו (אנ') עבור הגדרת נישואים כאיחוד הטרוסקסואלי בלבד ובכך, לאסור דה יורה על הכרה בנישואים חד מיניים באופן חוקתי. חקיקה דומה נכשלה ב-2009.
הכרה במערכות יחסים חד-מיניות > קונדה-וידאל נגד גרסיה-פדילה

זוג נשים המתגוררות בפוארטו ריקו, שיוצגו על ידי "Lambda Legal Defense and Education Fund" (אנ'), ארגון זכויות להט"ב אמריקאי, הגישו עתירה לבית המשפט המחוזי של ארצות הברית עבור מחוז פוארטו ריקו (אנ') ב-25 במרץ 2014, בה ביקשו הכרה בנישואיהם שנערכו במסצ'וסטס ב-2004. ארבעה זוגות חד-מיניים נוספים הצטרפו כתובעים בתיק בחודש יוני. השופט חואן פרז-ג'ימנס (אנ') דחה את התביעה ב-21 באוקטובר 2014, וקבע כי פסיקת בית המשפט העליון של ארצות הברית בפסק הדין בייקר נגד נלסון (אנ') בשנת 1972 מונעת ממנו לשקול את טיעוני התובעים. פרז-ג'ימנס הגיע למסקנה כי "ההגדרה של פוארטו ריקו לנישואים אינה מתנגשת עם החוקה האמריקאית". התובעים ערערו על ההחלטה לבית המשפט המחוזי הראשון לערעורים (אנ'). ב-20 במרץ 2015, מזכיר שר המשפטים של פוארטו ריקו, סזאר מירנדה (אנ'), והמושל אלחנדרו גרסיה פדילה (אנ'), הצהירו שהחוק של פוארטו ריקו האוסר על רישום והכרה בנישואים חד-מיניים "אינו בר הגנה מבחינה משפטית", וביקשו מבית המשפט לערעורים לבטל את הפניית התיק לבית המשפט המחוזי.
ב-14 באפריל 2015, בית המשפט הראשון לערעורים השעה את ההליכים עד לפסיקה של בית המשפט העליון של ארצות הברית בתיקים דומים שהוגשו עבור הכשרת נישואים חד-מיניים.
הכרה במערכות יחסים חד-מיניות > החלטת בית המשפט העליון

לאחר שבית המשפט העליון של ארצות הברית קבע בפסק הדין אוברגפל נגד הודג'ס ב-26 ביוני 2015, שהאיסור על נישואים חד-מיניים ברמה הפדרלית במדינה איננו חוקתי ובכך, קבע כי לזוגות חד-מיניים ישנה זכות חוקתית להינשא תחת התיקון ה-14 לחוקת ארצות הברית, מושל פוארטו ריקו אלחנדרו גרסיה פאדייה חתם על צו ביצוע המחייב סוכנויות ממשלתיות לציית לפסיקה תוך 15 ימים, בעוד כל התובעים שהצטרפו לתביעה של הזוג קונדה-וידאל ביקשו מבית המשפט המחוזי הראשון לערעורים לבטל את הפניית התיק לבית המשפט המחוזי. זוגות חד-מיניים פוארטו ריקנים החלו להגיש בקשה לרישום נישואיהם לראשונה ב-13 ביולי 2015.
בעוד שנישואים חד מיניים הפכו לחוקיים בפוארטו ריקו דה פקטו, חוקי האי עדיין לא שונו כדי לשקף את ההכרה דה יורה. ביוני 2018, הונחה באספה המחוקקת הצעת חוק שמסירה את ההגדרה של נישואים כאיחוד הטרוסקסואלי בלבד בחוק הפוארטו ריקני שאומצה ב-1999 והוחלפה במקום זאת בהגדרת נישואים כנייטרליים מבחינה מגדרית. הצעת החוק העלתה בנוסף את חוק הנישואים מ-14 ל-18 עבור זוגות הומוסקסואלים והטרוסקסואלים כאחד.
הכרה במערכות יחסים חד-מיניות > הטבות שותף מקומי

ב-2013, מושל פוארטו ריקו אלחנדרו גרסיה פאדייה חתם על צו שמרחיב את כיסוי ביטוח הבריאות לזוגות חד-מיניים בשותפות מקומית של עובדים ברשות המבצעת של פוארטו ריקו.
הכרה במערכות יחסים חד-מיניות > אלימות במשפחה

בשנת 2013, הנציגים לואיס וגה ראמוס (אנ'), קרלוס ורגס פרר וחוסה באז ריברה הציעו את הצעת החוק 488 להרחבת ההגנה על אלימות במשפחה לכל משקי הבית, ללא קשר לנטייה מינית וזהות מגדרית. בית הנבחרים (הבית התחתון) העביר את החקיקה ב-24 במאי. המושל גרסיה פאדייה חתם על ההצעה כחוק ב-29 במאי.
הורות ואימוץ

בעקבות פסיקת בית המשפט העליון בארצות הברית בתיק אוברגפל נגד הודג'ס, מחלקת המשפחה של פוארטו ריקו הורתה לעובדי הסוכנות להתחשב רק ב-"טובת הילד ללא משוא פנים" באימוצים עתידיים ובשיבת ילדי אומנה. משפחות בראשות זוגות חד-מיניים החלו להיות זכאיות להגיש בקשה להטבות כמו אלו המוצעות למשפחות בראשות זוגות הטרוסקסואלים. מדיניות זו הוכרזה ב-13 ביולי 2015. צו האימוץ המוצלח הראשון של זוג חד-מיני בפוארטו ריקו אושר על ידי בית משפט מקומי ב-10 בדצמבר 2015.
לפני הנחיה זו, אימוץ משותף על ידי זוגות חד מיניים או אימוץ ילדים חורגים על ידי שותפים חד-מיניים נאסרו על פי החוק הפוארטו ריקני בעוד בפברואר 2013, בית המשפט העליון של פוארטו ריקו, בהחלטה של 4–5, אישר את הנהוג שאסר על אימוץ על ידי זוגות חד-מיניים בפוארטו ריקו בעודו קבע כי חוקת פוארטו ריקו "אינה אוסרת אפליה על רקע נטייה מינית" וקיבל את הטיעונים שהוצגו על ידי האספה המחוקקת לפיהם "המשפחה המסורתית, המורכבת מאב, אם וילדיהם, מגנים בצורה הטובה ביותר על הרווחה של קטינים".
בינואר 2018, המושל ריקרדו רוסליו (אנ') חתם על הצעת חוק שקבעה את תוכן חוקי האימוץ של פוארטו ריקו בקנה אחד עם פסק הדין אוברגפל נגד הודג'ס. החוק החל לאפשר במפורש לכלל הזוגות, בני אותו מין או בני המין השני, נשואים או לא נשואים, להגיש בקשה לאימוץ.
הגנה מפני אפליה

הצעת החוק נגד אפליה (באנגלית: House Bill 1725) הוגשה ב-21 במאי 2009 לבית הנבחרים של פוארטו ריקו, ואושרה בהצבעת רוב של 43 בעד מול 6 נגד ב-11 בנובמבר 2009. הצעת החוק הייתה משנה את חוקי זכויות האזרח הקיימים באי כדי לאסור אפליה על בסיס נטייה מינית בתחומי תעסוקה, תחבורה ציבורית ומתקנים ציבוריים, עסקאות ודיור. הצעת החוק הועברה לסנאט של פוארטו ריקו ונדונה לראשונה ב-18 בדצמבר 2009. ועדות הסנאט לענייני עבודה ומשאבי אנוש ולעניינים אזרחיים בחנו שתיהן את ההצעה. עם זאת, נשיא הסנאט, תומאס ריברה שץ (אנ'), מתנגד חריף לחקיקה ולזכויות להט"ב בכלל, הצהיר בתחילת אפריל 2010 כי החקיקה לא תאושר על ידי הסנאט. לאחר מכן הסנאט לא ערך דיונים ולא נקט בפעולה להעברת ההצעה. במקביל, המושל לואיס פורטוניו ציין שכל חוק נגד אפליה "צריך לקבוע פטורים לארגונים המתנגדים להומוסקסואליות על רקע אמונה דתית".
בשנת 2013, הסנאטור רמון לואיס ניבס הציג את הצעת החוק 238 בסנאט כדי לאסור אפליה על בסיס נטייה מינית וזהות מגדרית. ההצעה נתמכה על ידי 14 סנאטורים, מה שהבטיח את העברתה. הסנאט אישר את החקיקה עם רוב של 15 בעד ו-11 נגד. עד שעברה בבית הנבחרים בהצבעה של 29 מול 22 ב-24 במאי, היא שונתה כך שתחול רק על אפליה בתעסוקה. לאחר העברתה באופן סופי על ידי הסנאט, המושל גרסיה פאדייה חתם על ההצעה כחוק ב-29 במאי.
בשנת 2017 אישרה האספה המחוקקת של פוארטו ריקו הצעת חוק לחופש דת, שמתירה לעסקים ציבוריים להפלות משפטית אזרחי להט"ב. המושל ריקרדו רוסליו הטיל וטו על העברת הצעת החוק בפברואר 2018. ב-11 ביוני 2019, בית הנבחרים הצביע בעד אישור הצעת חוק חדשה בנושא, על רקע זעקות ומחאות. ב-13 ביוני 2019, רוסלו קרא להמחוקקים למשוך את הצעת החוק.
הגנה מפני אפליה > חוק פשעי שנאה

בשנת 2020 שינתה פוארטו ריקו את סעיפי חוק איסור פשעי השנאה שלה כך שיכללו נטייה מינית וזהות מגדרית כעילות מוגנות. פוארטו ריקו מכוסה גם על ידי החוק הפדרלי של ארצות הברית, חוק מתיו שפרד וג'יימס בירד ג'וניור למניעת פשעי שנאה, שכולל נטייה מינית או זהות מגדרית כעילות מוגנות מאז 2009. 2020 הייתה השנה הראשונה שמישהו בפוארטו ריקו הורשע על רקע הסעיפים. שון דיאז דה לאון וחואן פאגן בונילה הואשמו על פי החוק לאחר הודאתו של בונילה, שבה הצהיר שהוא ודה לאון רצחו שתי נשים טרנסג'נדריות על רקע זהותן המגדרית ב-22 באפריל 2020.
זהות מגדרית

עד 2018, החוק בפוארטו ריקני לא התיר לטרנסג'נדרים לשנות את מגדרם החוקי בתעודות לידה. במשך השנים, הוצעו מספר הצעות חקיקה לא מוצלחות לשינוי החוק.
באפריל 2017, ארגון זכויות הלהט"ב האמריקאי "Lambda Legal" הגיש תביעה פדרלית בשמם של ארבעה טרנסג'נדרים פוארטו ריקנים, וקרא לשינוי תוכן החוק. בתביעה, טענו העותרים שמניעת היכולת של טרנסג'נדרים פוארטו ריקנים לקבל תעודות לידה מדויקות מפרה את סעיפי ההגנה השווה וההליך ההוגן של החוקה האמריקאית באומרם: "פוארטו ריקו אוסרת באופן מוחלט על שינויים בסמן המגדר בתעודות הלידה, אפילו עבור אלו שתעודת הלידה שלהם אינה תואמת את מי שהם. למדיניות זו אין הצדקה רציונלית בחוק או בנוהג. למעשה, פקידי ממשל בפוארטו ריקו יודעים זאת, מכיוון שהם, כראוי, מאפשרים לטרנסג'נדרים לתקן את סמן המגדר ברישיונות הנהיגה שלהם. מדיניות תעודת הלידה של פוארטו ריקו עומדת בסתירה למדיניות הממשל הפדרלי, 46 מתוך 50 מדינות בארצות הברית, וושינגטון די.סי. (מחוז קולומביה) ועם ההיגיון הפשוט". בתחילת אפריל 2018, שופט פדרלי ביטל את החוק וקבע שאיננו חוקתי. פעילי זכויות להט"ב פוארטו ריקנים חגגו את פסיקת השופט בעוד "Lambda Legal" הצהיר על הפסיקה כ-"ניצחון אדיר לטרנסג'נדרים שנולדו בפוארטו ריקו". זמן קצר לאחר מכן, הודיע דובר ממשלת פוארטו ריקו כי הממשלה לא תערער על פסק הדין.
מאז 15 באוקטובר 2020, שירותי "Medicaid" בפוארטו ריקו מכסים במפורש עלות טיפולים של שינוי מגדר בהם: טיפול בבית חולים, ניתוח להתאמה מגדרית, טיפול הורמונלי חליפי, וסוגיות אחרות הקשורות לנושא.
זהות מגדרית > הכרזת מצב חירום 2021

בינואר 2021 דווח כי מושל פוארטו ריקו פדרו פיירלואיסי הכריז על מצב חירום באופן מיידי, עקב מקרי רציחות מתמשכים, תקיפות ומקרי אונס נגד טרנסג'נדרים באי.
שירות צבאי

ההגנה הצבאית על פוארטו ריקו היא באחריות צבא ארצות הברית, בהתאם לחוזה פריז (1898) שבמסגרתו ויתרה האימפריה הספרדית על פוארטו ריקו בין קולוניות נוספות בשליטתה עבור מסירתן לארצות הברית עבור חתימת הסכם שלום וסיום מלחמת ארצות הברית–ספרד. לצבא האמריקני הייתה בעבר מדיניות "אל תשאל, אל תספר" לגבי שירות גלוי של חיילות לסביות, הומוסקסואלים וביסקסואלים בצבא, וככל הנראה המדיניות חלה גם על המשמר הלאומי של האי. המדיניות נועדה למנוע חשיפת נטייה מינית של חיילים על ידי הצבא. על פי מדיניות זו, נאסר על כל אדם הומוסקסואל או ביסקסואל לדבר במהלך שירותו בכוחות הביטחון על מערכות יחסים הומוסקסואליות שהוא מנהל, לרבות נישואים או הורות. מנגד, כל עוד החייל מסתיר את נטיותיו המיניות, מפקדיו אינם רשאים לשאול ולחקור אותו בנושא. המדיניות קבעה כי אם נודע שחייל הוא הומוסקסואל או שחיילת היא לסבית, יש להדיחם באופן מיידי מהצבא, ללא אפשרות לערעור. המדיניות בוטלה בשנת 2010 וביטולה נכנס לתוקף ב-2011.
טרנסג'נדרים החלו להיות רשאים לשרת לראשונה בצבא ארצות הברית מיוני 2016 עד ינואר 2018 ללא הגבלות, מינואר 2018 עד אפריל 2019 בתנאי שהיו יציבים למשך 18 חודשים במגדר שהוקצה להם, ונאסרו לחלוטין מאפריל 2019 עד ינואר 2021 לו היו עוברים שינוי מגדר או אם היו בעלי היסטוריה של דיספוריה מגדרית. בינואר 2021 בוטל האיסור.